open-index/open-wikipedia-markdown huggingface dataset:
Jørn Kristensen

**Jørn Kristensen** (født 11. juni 1957 i Skjern) er en dansk rullestolcurlingspiller. Han representerer Tårnby Curling Club, og begynte å spille rullestolcurling i 2002. 

Han har spilt *toer* og *treer* i tre VM og ett Paralympics for Danmark fra 2004 til 2007. Beste resultat fra disse mesterskapene er VM-sølv i 2005, ledet av skip Kenneth Ørbæk. 

Danmark fikk bronse i kvalifiseringen til VM i 2008, men kun to av de 10 lagene som deltok i denne kvalifiseringen fikk plass i VM. Danmark spilte derfor ikke i VM i 2008. Jørn spilte treer i denne kvalifiseringen. 

## Resultater

## Eksterne lenker
*
Rosita Jensen

**Ingerlise Rosita Jensen** (født 9. mai 1951 i København) er en dansk rullestolcurlingspiller. Hun representerer Tårnby Curling Club, og begynte å spille rullestolcurling i 2000. 

Hun har spilt både ener, toer og treer på det danske landslaget i rullestolcurling, og har deltatt i et Paralympics og alle fire VM i perioden 2002 til 2007. Danmark fikk bronse i kvalifiseringen til VM i 2008, men kun to av de 10 lagene som deltok i denne kvalifiseringen fikk plass i VM. Danmark spilte derfor ikke i VM i 2008. Rosita spilte ener i denne kvalifiseringen. 

## Resultater

## Eksterne lenker
*
Bjarne Jensen (1956)

**Bjarne Jensen** (født 14. april 1956 i Haslev) er en dansk rullestolcurlingspiller. Han representerer Tårnby Curling Club, og begynte å spille rullestolcurling i 2000. 

Han har spilt på det danske landslaget i rullestolcurling i flere år, og har deltatt i ett Paralympics og tre VM i perioden 2004 til 2007. Danmark fikk bronse i kvalifiseringen til VM i 2008, men kun to av de 10 lagene som deltok i denne kvalifiseringen fikk plass i VM. Danmark spilte derfor ikke i VM i 2008. Jensen deltok som reserve i denne kvalifiseringen. 

Han er gift og har to barn, og driver også med hesteridning i tillegg til curlingen. 

## Resultater

## Eksterne lenker
*
Pernille Pirchert

**Pernille Pirchert** (født 16. november 1955) er en dansk rullestolcurlingspiller. 

Hun representerer Tårnby Curling Club, og var dermed med og representerte Danmark under VM i rullestolcurling i 2004, der Danmark fikk åttendeplass. Pernille var der reserve. 

## Resultater

## Eksterne lenker
*
Sussie Pedersen

**Sussie Pedersen** (født 21. juli 1960 i København) er en dansk rullestolcurlingspiller. Hun representerer Tårnby Curling Club. 

Hun sitter i rullestol etter at hun i 1999 fikk diagnosen multippel sklerose, og begynte å spille rullestolcurling i 2004. 

Hun har deltatt i to VM for Danmark, samt Paralympics i 2006. Hennes beste resultat fra disse mesterskapene er VM-sølv i 2005, der hun var reserve. 

Danmark fikk bronse i kvalifiseringen til VM i 2008, men kun to av de 10 lagene som deltok i denne kvalifiseringen fikk plass i VM. Danmark spilte derfor ikke i VM i 2008. Sussie spilte toer i denne kvalifiseringen. 

Sussie er gift og har to barn. 

## Resultater

## Eksterne lenker
*
Kenneth Ørbæk

**Kenneth Ørbæk** (født 18. august 1960) er en dansk rullestolcurlingspiller. Han representerer Tårnby CC. 

Han har vært *skip* på det danske landslaget i en årrekke, og har ledet laget i tre VM fra 2004 til 2007. I 2005 fikk de sølv, bak Skottland. Han var også skip under Paralympics 2006, der Danmark fikk femteplass. Ørbæk var også flaggbærer for Danmark under åpningsseremonien. 

Danmark fikk bronse i kvalifiseringen til VM i 2008, men kun to av de 10 lagene som deltok i denne kvalifiseringen fikk plass i VM. Danmark spilte derfor ikke i VM i 2008. 

Ved siden av curlingen driver han et vikarbyrå for handikappede, for å hjelpe handikappede mennesker å skaffe seg arbeid. Dette vikarbyrået heter Handiwork ApS Vikarbureau. 
er en dansk rullestolcurlingspiller.

## Resultater

## Eksterne lenker
* 
* Handiwork ApS
Preben Nielsen

**Preben G. Nielsen** er en dansk rullestolcurlingspiller. 

Han representerte tidligere Tårnby Curling Club, og var da *skip* på det danske laget som fikk niendeplass under rullestol-VM i 2002, det første VM som ble arrangert innen denne sporten. 

I dag spiller han for Esbjerg Curling Klub, og han fikk sølv sammen Esbjerg i det danske mesterskapet i 2005, bak Tårnby CC. Preben er også formann i idrettsklubben *Esbjerg Handicap Idret*, et idrettslag som driver med flere idretter tilpasset handikappede; bl.a. fotball, bordtennis, basketball og boccia. 

## Resultater

## Eksterne lenker
*
White Light/White Heat

***White Light/White Heat*** er rockegruppa The Velvet Undergrounds andre album, og det siste med bandmedlemmet John Cale.

Etter det dårlige salget av rockegruppas forrige album, *[[The Velvet Underground & Nico]]*, forverret forholdet seg mellom bandet og manageren Andy Warhol. The Velvet Underground var på turne i store deler av 1967. Mange av deres opptredener inneholdt støyende improvisasjoner som senere ble hovedelementet i albumet *White Light/White Heat*. 

Bandet bestemte seg for å sparke både manager Andy Warhol og Nico, og satte i gang med å spille inn andrealbumet med en annen produsent. Albumet ble spilt inn på bare to dager, og skilte seg en god del fra forgjengeren. Det havnet for en kort stund på hitlisten Billboard top 20, men bare til en lunken 199.-plass. 

Til tross for dårlige salgstall regnes den forvrengte og røft produserte musikken for å ha hatt en enorm innvirkning på punkrock og eksperimentell rock. Albumet er nummer 292 på Rolling Stone Magazines liste over de 500 beste albumene noensinne og har oppnådd kultstatus.

## Sporliste
Alle sangene er skrevet av Lou Reed unntatt hvor annet er notert.

**Side en**
#«White Light/White Heat» – 2:47
#«The Gift» (Reed, Morrison, Cale, Tucker) – 8:18
#«Lady Godiva's Operation» – 4:56
#«Here She Comes Now» (Reed, Morrison, Cale) – 2:04
**Side to**
#«I Heard Her Call My Name» – 4:38
#«Sister Ray» (Reed, Morrison, Cale, Tucker) – 17:27

## Personell

*John Cale – vokal, elektrisk fiolin, orgel, bass, lydeffekter på «Lady Godiva's Operation»
*Sterling Morrison – vokal, gitar, bass, lydeffekter på «Lady Godiva's Operation»
*Lou Reed – vokal, gitar, piano
*Maureen Tucker – perkusjon, trommer

## Eksterne lenker
*
Hjältevad

**Hjältevad** er et tettsted i Eksjö kommune i Jönköpings län i Småland i Sverige. I 2010 hadde tettstedet 335 innbyggere.

## Referanser
Kaspar Poulsen

**Kaspar Poulsen** er en dansk rullestolcurlingspiller. Han representerer Tårnby CC. 

Han spilte *toer* på det danske laget som kom på niendeplass i det første VM i rullestolcurling som ble arrangert i 2002. 

## Resultater

## Eksterne lenker
*
Lars Enemark

**Lars Enemark Jensen** er en dansk rullestolcurlingspiller. 

Sitt handikapp fikk han i en motorsykkelulykke 20 år gammel, der han skadet ryggmargen. 

Han representerte tidligere Tårnby Curling Klub, og spilte *treer* på det danske laget som fikk niendeplass under rullestol-VM i 2002, det første VM som ble arrangert innen denne sporten. 

Han spiller i dag for Esbjerg CC. 

## Resultater

## Eksterne lenker
*
Småbispan

**Småbispan – Bispehaugen skolekorps** (etablert 1909) er et allsidig korps som er kjent for sin formasjonsdrill, showoppvisninger, sceneshow og kostymer. Alle skal få utfolde seg både som musikere, korsangere, sangsolister, dansere og skuespillere.

Her går barn fra hele Trondheim, i alle aldre, med base sentrumsnært i korpsbygget på Bispehaugen skole.
Korpset har unge entusiastiske instruktører og i tillegg et samarbeid med Trondheim kommunale kulturskole om instrumentopplæring.

## Eksterne lenker
* 
*
Marieholm (Småland)

**Marieholm** er en tettbebyggelse i Gnosjö kommune i Jönköpings län i Småland i Sverige. I 2005 var Marieholm regnet som et tettsted, og hadde da 218 innbyggere, men i 2010 var innbyggertallet sunket under 200, som er grensen for å regnes som tettsted i Sverige.

Den nedlagte båtfabrikken er ombygd til teater, restaurant, konferansehall mm., og kalles *Hjärnbruket*. Marieholm har verken skoler eller butikker, de ble stengt på begynnelsen av 2000-tallet. Mellom Marieholm og Hillerstorp er det en kanal som tidligere ble brukt for å frakte varer fra industribedriftene i Marieholm til jernbanen i Hillerstorp. Nå er også den gamle havnen reparert, og herfra går det en turistbåt langs kanalvegen til Hillerstorp.

1. april 2008 fikk Marieholm eget postnummer: 335 94 MARIEHOLMSBRUK. Første lørdag i september hvert år avholdes *Marieholmsdagen*. Da stiller lokale håndverkere ut sine produkter til salg. Samtidig driver man ulike aktiviteter, f.eks. ponniridning og kafévirksomhet.

## Referanser
Christian Ludwig Brehm

**Christian Ludwig Brehm** (født 24. januar 1787, død 23. juni 1864) var en tysk prest og ornitolog. Han var far til Alfred Brehm.

## Referanser
Fagerhult (Västergötland)

**Fagerhult** er et tettsted i Habo kommune i Jönköpings län i Västergötland i Sverige. I 2010 hadde tettstedet 316 innbyggere.

## Referanser
Sivilingeniørutdanningen i Narvik

**Sivilingeniørutdanningen i Narvik** var en statlig høgskole for sivilingeniørutdanning, etablert i Narvik i 1990. Skolen var nært integrert med Narvik ingeniørhøgskole, og de var under felles ledelse, men hadde egne lokaler. Høgskolene ble i 1994 fusjonert inn i Høgskolen i Narvik, og det ble samtidig besluttet å bygge et nytt høgskolebygg.

## Referanser
Gud frede om vårt fedreland

**Gud frede om vårt fedreland** er en nasjonalsalme forfattet av den finlandssvenske dikteren Johan Ludvig Runeberg (med tittelen *Fostarlandet*, eller *Bevara, Gud, vårt fosterland*). Teksten er oversatt til norsk av Rasmus Flo, og Flos gjendiktning ble trykt i Bernt Støylens *Songbok for sundagskule og oppbyggjingsmøte* (1906). Edvard Grieg har komponert melodien som blant annet er gjengitt i Norsk Salmebok nr. 736.

**Gud frede om vårt Fedreland:**
Bankeryd

**Bankeryd** er et tettsted i Jönköping kommune i Jönköpings län i Småland i Sverige. Bankeryd ligger ved Vättern, ca. 10 kilometer fra Jönköping. I 2010 hadde tettstedet  innbyggere.

## Geografi og demografi
Bankeryd har en relativt stor andel personer med høy inntekt, og mange familier bor i eneboliger. En forholdsvis høy andel av innbyggerne er aktive innen kirken, først og fremst innen den frikirkelige bevegelsen.

Tettstedet består av villaområdene Nyarp, Torp, Trånghalla, Berghalla, Backamo, Attarp og Gröna ängar, rekkehusområdene Ramnegården og Hembo samt boligblokkområdet Sjöåkra. Det er tre skoler i området, Attarpsskolan, Nyarpsskolan og Kyrkskolan. 

## Industri
Bankeryd er kjent for sin penselindustri, som stedet nesten er alene om i Sverige. Her ligger penselfabrikkene Anza, Bankeryds Penselfabrik, Stiwex, Wagner Pensel, Perfect og Habo Specialpenslar.

## Kjente personer fra Bankeryd
Fra Bankeryd kommer Nina Persson i The Cardigans, seileren Kalle Sunesson og popsangeren Karl Martindahl. Blant de som bor på stedet, kan nevnes partilederen for Kristdemokraterna, Göran Hägglund, og OL-vinneren i skyting fra OL i Sydney 2000, Jonas Edman.

## Referanser


## Eksterne lenker
* Bankeryd.net
* Litt historikk om Bankeryd
Drew Gilpin Faust

**Catharine Drew Gilpin Faust** (født 18. september 1947 i New York City) er en amerikansk historiker. Fra 2007 har hun vært rektor (*President*) ved Harvard University. Hun er den første kvinnelige rektoren ved universitetet.

## Bibliografi (utvalg)
* *This Republic of Suffering: Death and the American Civil War* (Knopf, 2008) ISBN 978-0375404047
* *Mothers of Invention: Women of the Slaveholding South in the American Civil War* (University of North Carolina Press, 1996) ISBN 978-0807855737
* *Southern Stories: Slaveholders in Peace and War* (University of Missouri Press, 1992) ISBN 978-0826209757
* *The Creation of Confederate Nationalism: Ideology and Identity in the Civil War South* (Louisiana State University Press, 1982) ISBN 978-0807116067
* *James Henry Hammond and the Old South: A Design for Mastery* (Louisiana State University Press, 1982) ISBN 978-0807112489
* *A Sacred Circle: The Dilemma of the Intellectual in the Old South, 1840-1860* (University of Pennsylvania Press, 1977) ISBN 978-0812212297

## Referanser


## Eksterne lenker
*
Trånghalla

**Trånghalla** er et tettbebygd område i Jönköping kommune i Jönköpings län i Småland i Sverige. Det ligger ved Vättern, rundt seks kilometer nord for Jönköping sentrum. I 2005 var Trånghalla regnet som et eget tettsted, og hadde da 1&nbsp;251 innbyggere, men i 2010 var det vokst sammen med tettstedet Bankeryd og ble da regnet som en del av dette.

## Referanser
Bottnaryd

**Bottnaryd** er et tettsted i Jönköping kommune i Jönköpings län i Småland i Sverige. Det ligger cirka 25 kilometer vest for Jönköping. I 2010 hadde tettstedet 713 innbyggere.

## Referanser
Innherred sykepleierhøgskole

**Innherred sykepleierhøgskole** var en høgskole for sykepleierutdanning, etablert i Levanger i 1940 under navnet *Innherred sykehus’ sykepleieskole*. Skolen ble i 1994 fusjonert inn i Høgskolen i Nord-Trøndelag.

Skolen var tilknyttet Innherred sykehus. Innherred Sykehus utdannet sykepleiere også før 1940. Det ble tatt inn 1 elev av gangen, for ettårig utdanning til distriktssykepleie. Det er usikkert når første elev startet, men etter hvert ble flere elever tatt opp samtidig, og i 1934 ble utdanningen forlenget til 1 ½ år. I 1940 ble utdanningen utskilt som en egen enhet ved skolen, den ble 3-årig og fikk eget navn: Innherred sykehus’ sykepleieskole. I 1963 ble det ved lov bestemt at alle sykepleieskoler skulle være selvstendige institusjoner, og skolen ble nå egen fylkeskommunal institusjon med egen ledelse: *Innherred sykepleieskole*. 

Fra 1982 fikk sykepleierskolene høgskolestatus og fikk nytt navn *Innherred sykepleierhøgskole*. Den ble statlig høgskole fra 1986, sammen med de fleste andre helsefaghøgskoler. 

## Litteratur
*
*
Omaha Beach

**Omaha Beach** var kodenavnet for en av de fem hovedlandingsplassene under invasjonen i Normandie 6. juni 1944. 

Sektoren var med sin lengde på litt under ti kilometer den største av landgangsområdene, og var tildelt 5. armékorps. To infanteridivisjoner, henholdsvis 1. divisjon, med 16. og 18. regiment, og 29. divisjon med 115. og 116. regiment, skulle angripe hver sin hoveddel av stranden. Målet var å etablere et sammenhengende brohode i området, sikre forbindelse med britiske styrker ved Gold Beach i øst og amerikanske ved Utah Beach i vest, og deretter rykke mot Caen.

De tyske forsvarsverkene ved Omaha var omfattende, med betongstillinger, maskingeværreder og piggtråd. Amerikanske styrker fra 1st og 29th Infantry Division møtte elementer fra den erfarne 352. infanteridivisjon. De amfibiske DD-stridsvognene som skulle gi ildstøtte ble i stor grad satt ut av spill; høy sjø og fralandsvind førte til at 27 av 29 vogner i første bølge sank. På den vestlige sektoren ble stridsvogner satt rett på stranden, men de fleste ble raskt slått ut av tysk artilleri.

Tapene var høye: Om lag 2 000 døde og over 2 000 sårede, mange i løpet av de første timene. Til tross for at en tilbaketrekning ble vurdert, klarte offiserer og soldater å reorganisere, forsere hindringene og etablere et brohode. Ved dagens slutt var rundt 34 000 amerikanske soldater satt i land på Omaha.

## Referanser


## Kilder

### På norsk

* Beevor, Antony (2009): *D-dagen : slaget om Normandie*, Cappelen Damm, ISBN 978-82-02-29706-0
* Beevor, Antony (2012): *Den andre verdenskrig*, Cappelen Damm, ISBN 978-82-02-32861-0
* Roberts, Andrew (2010): *Krigens storm : historien om andre verdenskrig sett med andre øyne*, Cappelen Damm, ISBN 978-82-02-27666-9

## Eksterne lenker
* Omaha Beach Memorial 
* «WW2 Wouldn't End Until 1947 - What If D-Day Had Failed?», fra youtube
Sandhem

**Sandhem** er et tettsted i Mullsjö kommune i Jönköpings län i Västergötland i Sverige. I 2010 hadde tettstedet 702 innbyggere.

## Referanser
Juzjno-Sukhokumsk

**Juzjno-Sukhokumsk** (russisk: Ю́жно-Сухоку́мск) er en by i Republikken Dagestan i Russland. Den ligger ved elva Sukhaja Kuma, rundt 240&nbsp;km nordvest for Makhatsjkala.  Innbyggertall: 9&nbsp;777 (folketelling 2002), 12&nbsp;246 (folketelling 1989).

Den fikk status som bymessig bosetning i 1963, og bystatus ble innvilget i 1988.

## Referanser
Izberbasj

**Izberbasj** (russisk: Избербаш) er en by i Republikken Dagestan i Russland. Den ligger ved Det kaspiske hav, rundt 50&nbsp;km sørøst for Makhatsjkala.  Innbyggertall: 39&nbsp;365 (folketelling 2002), 28&nbsp;122 (folketelling 1989).

Den ble grunnlagt i 1932 som en bosetning i forbindelse med utvinning av olje. Bystatus ble innvilget i 1949.

## Referanser
Dagestanskije Ogni

**Dagestanskije Ogni** (russisk: Дагестанские Огни) er en by i Republikken Dagestan i Russland. Den ligger like ved Det kaspiske hav, rundt 110&nbsp;km sørøst for Makhatsjkala.  Innbyggertall: 26&nbsp;346 (folketelling 2002).

## Eksterne lenker
*
Brehms Tierleben

***Brehms Tierleben*** er et zoologisk verk av tyskeren Alfred Brehm (1829–1884). På grunn av forfatterens livaktig skildringer ble verket mye lest, og oversatt til mange språk.

Første utgave het *Illustrirtes Thierleben*, og ble utgitt i seks bind fra 1864 til 1869. Andre utgave ble kalt *Brehms Thierleben*, og omfattet ti bind, som ble utgitt fra 1876 til 1879. Denne utgaven inneholdt mange nye illustrasjoner, utført av Gustav Mützel og andre. En tredje utgave kom i årene 1890 til 1893. Selv om Brehm var død, fortsatte det å komme nye utgaver i det tyvende århundre. De nye utgavene inneholdt ofte lange avsnitt om systematikk og morfologi, og avvek også på andre måter fra originalen.

På dansk og norsk kalles verket *Dyrenes liv*. De nyeste norske utgavene ble bearbeidet av Kristine Bonnevie (1928–29), og Hjalmar Broch (1956).

## Onlineutgaver

* Wikisource: Alfred Brehm (tysk) Den 3. tyske utgaven, 10 bind (1900). 
* Djurens lif (svensk) 2. utgave av den svenske oversettelsen, 4 bind (1882&ndash;1888), fra Projekt Runeberg.
* Projekt Gutenberg-DE – Alfred Edmund Brehm  (tysk) Med tekst fra *Brehms Thierleben* og *Tiergeschichten*.

## Eksterne lenker
*
Litago

**Litago** er et varemerke for melkeprodukter som markedsføres mot barnesegmentet av TINE. Produktserien består av brunost, prim, yoghurtvarianter samt drikker.

## Historie
Det første produktet i serien, en fruktyoghurt, ble lansert i 1994. En illustrasjon av en godslig ku var et av elementene i pakningsdesignen. Etter lanseringen er sukkermengden som tilsettes i fruktyoghurtene redusert på bakgrunn av tilbakemeldinger fra markedet. Fruktyoghurten ble fra 2011 lansert som «Sprett», men Litago fortsatte som smakstilsatt melk.

## Melk med smakstilsetninger
Under Litagonavnet markedsføres også drikker med forskjellige smakstilsetninger blant annet av frukt, karamell og sjokolade. Den originale sjokolademelken er tilsatt 4 % sukker, 1 % kakao, stabilisator (E407) og aroma. Den leveres på liters-, halvliters- og en 1/4-literskartonger. I 2025 solgte Tine 9 produkter i Litagoserien, der alle var varianter av sjokolademelk med unntak av melk jorbærsmak og melk med sjokolade og banan.

## Referanser
Kaspijsk

**Kaspijsk** (russisk: Каспийск)  er en by i Republikken Dagestan i Russland. Den ligger ved Det kaspiske hav, rundt 15&nbsp;km sørøst for Makhatsjkala. Innbyggertall: &nbsp; (folketelling 2021)

Byen ble grunnlagt i 1932 som bosetningen *Dvigatelstroj* (russisk: Двигательстрой). Bystatus ble innvilget i 1947.

I Kaspijsk ligger et stort marinelager som huser russiske luftputefartøyer og ekranoplan.

## Referanser
Bujnaksk

**Bujnaksk** (russisk: Буйна́кск) er en by i Republikken Dagestan i Russland. Den ligger ved bredden av elva Sjura-Ozen nær foten av Kaukasusfjellene, rundt 35&nbsp;km sørvest for Makhatsjkala.  Innbyggertall: 61&nbsp;437 (folketelling 2002).

Den ble grunnlagt i 1834 som den befestede utposten *Temir-Khan-Sjura* (russisk: Темир-Хан-Шура), nær ruinene av middelalderens Balanjar. Bystatus ble innvilget i 1866. I 1920 var den senteret for den kortlivde Fjellrepublikken Nord-Kaukasus. 13. november 1920 erklærte den russiske regjeringen Dagestans autonomi under kongressen for de Dagestanske folk, som fant sted i Temir-Khan-Sjura. I 1922 ble bynavnet endret til Bujnaksk til ære for den revolusjonære Ullubij Bujnakskij. 

I mai 1970 ble Bujnaksk sterkt skadet i et jordskjelv.

## Referanser
Aruøyene

**Aruøyene** (indonesisk *Kepulauan aru*) er en øygruppe på omkring 95 øyer i østre Indonesia. De er en del av Molukkene.

## Eksterne lenker
*
Glendale

**Glendale** kan bety:

## Stedsnavn
### Australia
*Glendale (New South Wales)

### Canada
*Glendale (Alberta), forstad
*Glendale (Calgary), Alberta
*Glendale (Nova Scotia)

### Storbritannia
*Glendale, Isle of Skye, Skottland
*Glendale (Northumberland)

### USA
*Glendale (Arizona)
*Glendale (California)
*Glendale (Colorado)
*Glendale Heights (Illinois)
*Glendale (Indiana)
*Glendale (Indianapolis), Indiana
*Glendale (Kentucky)
*Glendale (Mississippi)
*Glendale (Missouri)
*Glendale (Nevada)
*Glendale (Queens), New York
*Glendale (Ohio)
*Glendale (Oregon)
*Glendale (Rhode Island)
*Glendale (Utah), by i Kane County
*Glendale (Milwaukee County)
*Glendale (Monroe County)
*Glendale University College of Law i Glendale, California

### Zimbabwe
*Glendale (Zimbabwe)

## Se også
* Glen Dale
* Glenndale
* Glenn Dale
Kiziljurt

**Kiziljurt** (russisk: Кизилю́рт) er en by i Republikken Dagestan i Russland. Den ligger ved elva Sulak, rundt 60&nbsp;km nordvest for Makhatsjkala.  Innbyggertall: 30&nbsp;264 (folketelling 2002), 33&nbsp;682 (folketelling 1989).

Den ble grunnlagt i 1963 ved en sammenslåing av arbeidsbosetningene *Kiziljurt*, *Bavtugaj* (russisk: Бавтугай) og *Sulak* (russisk: Сулак).

## Referanser
Khasavjurt

**Khasavjurt** (russisk: Хасавю́рт) er en by i Republikken Dagestan i Russland. Den ligger rundt 80&nbsp;km nordvest for Makhatsjkala. Innbyggertall: 121&nbsp;817 (folketelling 2002), 70&nbsp;514 (folketelling 1989).

Bosetningen ble grunnlagt i 1846. Bystatus ble innvilget i 1931. På 1990-tallet medførte tilstrømningen av tsjetsjenske flyktninger at innbyggertallet i byen ble nær fordoblet.

## Referanser
Hjalmar Broch

**Hjalmar Broch** (1882–1969) var en norsk zoolog, og professor ved Universitetet i Oslo fra 1937 til 1952. Han var formann i Landsforeningen for naturfredning i Norge 1916–20. 

## Biografi
Broch tok examen artium i 1900. Han var bror til Nanna Broch, Lagertha Broch og Olaf Broch.

Han studerte zoologi ved universitetet i Kristiania med Kristine Bonnevie som lærer. Han hadde studieopphold ved den biologiske stasjonen i Drøbak hos professor K. E. Schreiner og ble spesielt interessert i havets dyreverden. I 1903 var han med forskningsskipet «Michael Sars» på tokt ved Island og i 1904 ble han ansatt ved Fiskeristyret i Bergen. Han var også assistent ved Svenska Hydrografisk-Biologiska Kommissionen. Han tok doktorgraden i 1910, deretter arbeidet han ti år som konservator i Trondheim ved museet til Det Kongelige Norske Videnskabers Selskab. Fra 1920 til 1952 var han knyttet til Universitetet i Kristiania, først som dosent, fra 1937 ble stillingen omgjort til professorat. Fra 1920 til 1940 bestyrte han den biologiske stasjonen i Drøbak og hadde kontor der til 1935.

Mens han var assistent i Bergen, var han med i sildeundersøkelsene. Senere studerte han nesledyr og rankeføttinger. Han skrev flere arbeider som etablerte ham som en internasjonal ekspert på disse dyregruppene og bidro til den internasjonale *Handbuch der Zoologie*. Han samlet selv inn materiale fra norskekysten, og mottok materiale fra hele verden. Som pensjonist ble han i 1957 invitert til Natural History Museum i London for å gå gjennom materiale i deres samlinger.

## Verv
* formann i Landsforeningen for naturfredning i Norge 1916–20. 
* Formann i «Foreningen til fiskerienes fremme i Oslofjorden innenfor Drøbak» 1932–57. 
* Redaktør for tidsskriftet *Fauna* (1953–56).
* Redaktør for tidsskriftet *Nytt magasin for zoologi* (1953–55).

## Heder
* Medlem av Det Kongelige Norske Videnskabers Selskab i Trondheim fra 1920.
* Sankt Sava-orden for arbeidet med planene for opprettelsen av Biolosko-Okeanografiski Institut i Split i 1931.
* Medlem av «Deutsche Akademie der Naturforscher Leopoldina» i Halle. 
* Medlem av Det Norske Videnskaps-Akademi.

## Bibliografi
Broch skrev om lag 180 arbeider. Han hadde som mål å gi ut minst et faglig verk hvert år. I tillegg skrev han populærvitenskapelige skrifter.

* *Norges dyreverden slik den er og slik den ble til* (1939) og 
* *Zoologiens historie i Norge til annen verdenskrig* (1954). 
* Brehms *Dyrenes liv I og II* (1957) (redaktør)

## Referanser
Kizljar

**Kizljar** (russisk: Кизля́р) er en by i Republikken Dagestan i Russland. Den ligger ved elva Terek, rundt 120&nbsp;km nordvest for Makhatsjkala. Innbyggertall: 48&nbsp;457 (folketelling 2002).

Kizljar blir første gang nevnt i historiske kilder i 1609. Enkelte historikere assosierer dog stedet med Samandar, hovedstaden i Khazaria på 700-tallet. I 1735 bygde den russiske regjeringen en festning i Kizljar, og dannet fundamentet for den befestede grenselinjen i Kaukasus. På 1700- og 1800-tallet var Kizljar en av handelsstedene mellom Russland og Midtøsten og Sentral-Asia.

## Referanser
Manzanar

**Manzanar** er best kjent som en av ti leirer der over 110&nbsp;000 japansk-amerikanere ble fengslet under den andre verdenskrig. Manzanar ligger i Owens Valley i Sierra Nevada i California mellom byene Lone Pine i sør og Independence i nord. Det er  nordøst for Los Angeles. Manzanar (som betyr “Apple Orchard” (eplehage) på spansk) ble kåret av USA National Park Service som den best bevarte av de tidligere leirene, og ble døpt om til Manzanar National Historic Site.

Lenge før de første fangene kom i mars 1942, var Manzanar bosted for indianere, som bodde i landsbyer i ulike fjellkløfter i området.  Gårdbrukere og gruvearbeidere etablerte byen Manzanar i 1910, 
men forlot byen i 1929 etter at byen Los Angeles kjøpte vannrettighetene for nesten hele området. Selv om disse to gruppene kan synes å være veldig forskjellige, har de begge vært gjenstand for forvisning (forced relocation).

Etter at de siste fangene reiste i 1945, har tidligere fanger og andre arbeidet for å etablere Manzanar som National Historic Site for å bevare stedet for fremtidige generasjoner. Hovedfokus er Japanese American Internment-bestemmelsene, 
som spesifisert i lovverket som skapte Manzanar National Historic Site.  Stedet forteller også historien om byen Manzanar, gårdshistorien, bosetningen Owens Valley Paiute, og rollen som vannet spilte for å forme historien til Owens Valley.

## Se også
* Ansel Adams

## Referanser


## Eksterne lenker
* 
* "American Indian Links to Manzanar," (PDF) by Larry Van Horn
* Eastern California Museum
* Manzanar Committee
* Manzanar Committee-official blog
* Manzanar National Historic Site, National Park Service
* "Manzanar: A Photo Essay," by Mario G. Reyes, ''Rafu Shimpo''
* Mono Basin Paiutes: Mono Lake And Owens Valley Native Americans
* Prehistory of Owens Valley
* Smithsonian Institution: A More Perfect Union
Annie Award

**Annie Award** er en filmpris som deles ut av *International Animated Film Society ASIFA-Hollywood* hvert år siden 1972. Utmerkelsen tildeles personer og verk innen animasjonsfilm, og betraktes som en av bransjens absolutt fremste priser.

Fram til og med 1991 ble hovedsakelig to priser utdelt per år – ved siden av Annie-statuetten, som tildeles personer som under det forløpne året har gitt «utmerkede bidrag til animasjonskunsten», i tillegg til hedersprisen «Winsor McCay Award», en *life time award*.

Fra og med 1992 ble prisene utvidet til å også inkludere priser for beste verk. De nye kategoriene var: «Beste animasjonsfilm», «Beste animerte TV-program» og «Beste animerte TV-reklame». Antallet statuetter har deretter fortsatt å ekspandere. I 2006 ble 26 statuetter utdelt og Annie Award har idag blitt animasjonsfilmens motsvar til Oscar-statuetten.

## Priskategorier
### Produksjon
*Beste animasjonsfilm
*Beste animerte hjemmeunderholdning
*Beste animerte kortfilm
*Beste animerte TV-reklame
*Beste animerte TV-produksjon
*Beste animerte videospill

### Individuelle utmerkelser
*Animerte effekter
*Karakteranimasjon i en filmproduksjon
*Karakteranimasjon  i en TV-produksjon
*Karakterdesign i en filmproduksjon
*Karakterdesign i en TV-produksjon
*Regissering i en animasjonsfilm
*Regissering i en animert TV-produksjon
*Musikk i en animasjonsfilm
*Musikk i en animert TV-produksjon
*Produksjonsdesign i en animasjonsfilm
*Produksjonsdesign i en animert TV-produksjon
*Dreiebok i en animasjonsfilm
*Dreiebok i en animert TV-produksjon
*Stemmeskuespiller i en animasjonsfilm
*Stemmeskuespiller i en animert TV-produksjon
*Manuskript i en animasjonsfilm
*Manuskript i en animert TV-produksjon

### Jurypriser
*June Foray-Award
*Ub Iwerks Award
*Winsor McCay Award
*Special Achievement in Animation
*Certificate of Merit

## Notable nominasjoner

*Animasjonsfilmer som har mottatt flest nominasjoner:
#16: *[[De utrolige]]* (2004)
#16: *[[Kung Fu Panda]]* (2008)
#16: *[[Wallace og Gromit og varulvkaninens forbannelse]]* (2005)
#13: *[[Rottatouille]]* (2007)
#12: *[[Oppdrag Nemo]]* (2003)
#10: *[[Coraline og den hemmelige dør]]* (2009)
#10: *[[Mulan (film)|Mulan]]* (1998)
#10: *[[Surf's Up]]* (2007)
#9: *[[Biler (film)|Biler]]* (2006)

## Eksterne lenker
*
Cuoiopelli Cappiano Romaiano

**Cuoiopelli Cappiano Romaiano** er en italiensk fotballklubb fra Santa Croce sull'Arno i Toscana. Klubben ble grunnlagt i 2003 etter en fusjon mellom *Cappiano Romaiano*, en liten klubb fra Ponte a Cappiano, frazinone av Fucecchio, som spilte i Serie C2, og *Cuoio Pelli*, et serie D-lag fra Santa Croce sull'Arno.

CuoioCappiano spiller for tiden i Serie C2/B. Draktfargene er hvit, rød og blå.

## Kjente spillere
*  David Balleri (*Cuio Pelli*)
*  Cristiano Lucarelli (*Cuio Pelli*)

## Eksterne lenker
*  Offisiell side
Tor Andre Grenersen

**Tor-André Grenersen** (født 1969) er en norsk tidligere fotballmålvakt.

Fotballkarrieren hans startet i hjembyens Fotballklubben Mjølner. Deretter spilte han i Tromsø Idrettslag (1991–97, tilsammen 170 kamper) der han vant Norgesmesterskapet i fotball for herrer 1996, og hadde rekorden for flest minutter sammenhengende uten å slippe inn mål (373 minutter, i Tippeligaen 1994).

Tor-André Grenersen vokste opp i Narvik og nærliggende Bjerkvik, i tillegg til noen år i Oslo under farens politiutdannelse. Syv år gammel begynte han å spille fotball for . Foran 1988-sesongen ble han tatt opp i A-stallen som reserve for Elling Berntsen. Grenersen fikk sine første opptredener for Mjølner i NM, mot  i 1. runde 18. mai og i 2. runde 13. juni mot . Da Mjølner sikret opprykk til 1. divisjon med seksmålsseier over  11. september 1988, fikk Grenersen spille de siste femten minuttene.

Hans far, Tor Grenersen, var reservemålvakt da Mjølner debuterte i 1. divisjon i 1972. I motsetning til sin far som måtte legge opp grunnet skade halvveis ut i 1972-sesongen uten å ha spilt seriekamper for Mjølner, sikret Tor-André seg plassen som lagets førstevalg i mål. I skadefravær av Berntsen, fikk Grenersen sin seriedebut 25. mai 1989 fra start mot . Grenersen beholdt plassen mellom stengene. Samme sesong delte foreldrene hans på oppmannsjobben i klubben.

I 2000 gjorde Grenersen en kortvarig gjeninntreden i toppfotballen som reservemålvakt for . Daværende trener Arne Erlandsen hentet inn Grenersen som dekning for Per Magne Misund i en periode lagets førstemålvakt Emile Baron var opptatt med landslagsspill for . For Lillestrøm satt Grenersen på benken i Eliteserien i to kamper i mai 2000, mot  og .

Grenersen spilte én offisiell landskamp for Norges herrelandslag. Det var en treningslandskamp i november 1990 mot  spilt i Bizerte. Norge vant kampen 3-1, og Grenersen gjorde sin inntreden i kampen som innbytter for en skadet Einar Rossbach etter en halvtimes spill. Fire dager i forveien spilte Grenersen hele kampen da Norge slo klubblaget Club Tunisienne i en uoffisiell treningslandskamp i Tunis. Grenersen fikk plass i troppen til Tunisia etter forfall fra Ola By Rise. Grenersen spilte også tolv kamper for U21-landslaget.

Under fotballkarrieren utviklet Grenersen en alvorlig nyresykdom. Livet hans ble reddet ved at faren hans donerte en nyre til ham. Nyretransplantasjonen ble utført i november 2004.

I januar 2025 tiltrådte Grenersen som daglig leder for Eiendomsfag Gruppen.

## Referanser


## Eksterne lenker
* 
*  Tor-André Grenersen – LinkedIn
*  Tor Andre Grenersen – statistikk.til.no
3. serierunde i 2. divisjon avdeling 3 2008

**3. serierunde i 2. divisjon avdeling 3 2008** startet 26. april og endte med Åsane mot Viking 2 29. april 2008.


## Resultater

## Eksterne lenker
* 2. divisjon avdeling 3 2008: Terminliste og resultater  på altomfotball.no
Norwich-katedralen

**Norwich-katedralen** (engelsk: *Norwich Cathedral*) er en katedral i byen Norwich i Norfolk i England. Katedralen er viet til den hellige treenighet.

Den tilhørte før reformasjonen den katolske kirke. Siden har den tilhørt den engelske kirke, og er sete for Norwich bispedømme.

## Forhistorien -De angelsaksiske kirkene
En angelsaksisk bosetning og to eldre kirker ble revet for å gi plass for byggearbeidet og en kanal ble bygget for å gi tilgang til båter som fraktet stein og byggematerialer. Disse ble tatt opp langs elven Wensum, og lastet av ved Pulls Ferry i Norwich.

## Arkitektur
### Den romansk normanniske katedralen
Biskopen av East Anglia Herbert de Losinga av Thetford fikk startet byggingen av Norwich-katedralen i 1096. Katedralen sto ferdig i 1145. Katedralens arkitektur er hovedsakelig i normannisk arkitektur. Den ble bygd i stor grad med modell av Sankt Etienne-kirken i Caen i Normandie.

Den er bygd med flint og mørtel. Den har en kremfarget fasade med kalkstein fra Caen..

Katedralen har beholdt en stor del av sine opprinnelige steinkonstruksjoner. Den har:
* En portal i vest, men uten våpenhus. Fasaden ble bygd i en gammeldags stil. 
* Et skip med to sideskip adskilt med søyler og pilarer.
* Et kapell var bygd ut fra det nordlige sideskipet i nordvestlig retning.
* To tverrskip med to kapeller formet som apsiser på østveggene. Apsisen i det sørlige tverrskipet er borte.
* Selve koret var avsluttet med en apsis i øst. Sideskipene var forlenget østover og gikk rundt apsisen (ambulatorium).
* Utenfor ambulatoriet er  det to kapeller, formet som apiser.
* Bispegården var vegg i vegg med sørveggen til skipet og vestveggen til det sørlige tverrskipet.

Den nye katedralen opptok et kloster med benediktinermunker. Katedralen blir ofte klassifisert som en klosterkatedral i katolsk tid, siden prestene i klosteret var korbrødre i katedralen. Biskopen var også abbed i klosteret.

### Senere tilbygg
Spiret falt sammen i 1361. Det nye spiret ble ferdig i 1465. Da fikk katedralen en høyde 140 meter, hvorav spiret var 95 meter.

Taket i skipet fikk hvelving i 1463, koret fikk hvelving på slutten av 1400-tallet og tverrskipene det samme tidlig på 1500-tallet.

## Kirkeområdet
På kirkeområdet er også:
* Norwich School, 
* Statue av Arthur Wellesley, 1. hertug av Wellington, 
* Statue av admiral Horatio Nelson og 
* Graven til Edith Cavell.

## Referanser


## Litteratur
* Pevsner, Nikolaus ([1962] 1979): *North-East Norfolk and Norwich*. The Buildings of England.

## Eksterne lenker
* 
* Offisielt nettsted
* Herbert de Losinga
* A history of the choristers of Norwich Cathedral
* Bell's Cathedrals: The Cathedral Church of Norwich – fra Prosjekt Gutenberg
José Altafini

**José João Altafini** (**«Mazola»** på det brasilianske landslaget) ble født 24. august 1938, i Piracicaba, Brasil. Han er en tidligere italiensk-brasiliansk fotballspiller. 
Han er den tredje mestscorende spilleren i serie A, sammen med Giuseppe Meazza.Han vant fotball-VM i 1958, i Sverige, med . Altafini har også spilt for det .

## Meritter
### Klubb
* **[[Serie A]]:4** 
Milan: 1958-1959, 1961-62
Juventus: 1972-1973, 1974-1975
* **[[Mesterligaen i fotball for menn|Mesterligaen]]: 1**
Milan: 1962-1963
* **Coppa delle Alpi: 1**
Napoli: 1966

### Landslag
* **[[VM i fotball 1958|Fotball-VM]]: 1**
: 1958

### Individuelt
* **Toppscorer i Serie A: 1**
1961-1962 (22 mål)

* **Toppscorer i Mesterligaen: 1**
1962-1963 (14 mål)

## Eksterne lenker
*
Montesquieu-des-Albères

**Montesquieu-des-Albères** er en kommune i departementet Pyrénées-Orientales i regionen Occitanie sør i Frankrike. Kommunen grenser til Le Boulou, Tresserre, Banyuls-dels-Aspres, Saint-Génis-des-Fontaines, Villelongue-dels-Monts, L'Albère og Les Cluses.

De om lag 1000 innbyggerne som bor der kaller seg Montesquivains. Den mest kjente var flyveren Pierre Clostermann, som døde i 2006.

## Befolkningsutvikling
***Antall innbyggere i kommunen Montesquieu-des-Albères***

## Referanser


## Eksterne lenker
* 
* Montesquieu-des-Albères på hjemmesiden til l'Institut géographique national
Phu Bai internasjonale lufthavn

**Phu Bai internasjonale lufthavn**  er en flyplass som ligger rett sør for byen Huế, tidligere hovedstad i Vietnam.

## Selskaper og ruter
*Vietnam Airlines (Hanoi, Ho Chi Minh-byen)

## Eksterne lenker
* 
* 
* Domestic flights from Phu Bai
* Flights from Huế
* Destinations from Huế
Battle Creek

**Battle Creek** er en amerikansk by i Calhoun County i Michigan. Byen har 53.364 innbyggere (Folketelling 2000).

Battle Creek er hovedsetet til det multinasjonale selskapet Kellogg Company og Post Cereals, et datterselskap av det Illinois-baserte selskapet Kraft Foods. Byen er handlingsplassen i novellen *The Road to Wellville* av T.C. Boyle og filmen med samme navn.

## Berømte personer fra byen
* Betty Hutton, Sangerinne og skuespillerinne
* John Kitzmiller, Skuespiller
* Jason Newsted, Musiker
* Rob Van Dam, Proffbryter

## Referanser


## Eksterne lenker
*
«Hōshō» (1922)

**«Hōshō»** var et japansk hangarskip, og det første hangarskipet som ble bygget for den japanske marinen.

«Hōshō» var et lite hangarskip og ble klassifisert som eksperimentelt av den japanske marinen. Et planlagt søsterskip ble kansellert. Skipet ble bygget med en liten bro på styrbord side, men denne ble fjernet i 1923. De tre skorsteinene, som også var plassert på styrbord side kunne felles ned når flydekket var i bruk. Skipets opprinnelige bestykning bestod av fire 5,5" kanoner og to 3" kanoner, men ved utbruddet av andre verdenskrig var dette skiftet ut med åtte 2×25&nbsp;mm luftvernkanoner. Flygruppen, som opprinnelig bestod av opptil 25 fly, var blitt redusert til 12 fly ved krigsutbruddet. I 1942 bestod flygruppen av 11 Nakajima B5N torpedofly.

## Operativ historie
«Hōshō» ble brukt i kamphandlinger langs kysten av Kina og for transport av fly i de første årene av den andre kinesisk-japanske krig. Hun var i aktiv tjeneste de første fire månedene etter at Japan ble involvert i den andre verdenskrig. Deretter ble hun satt i tjeneste som skoleskip. Under slaget ved Midway ble hun brukt i rekognoseringsoppdrag før hun ble tatt ut av tjeneste i juni 1942. Hun ble truffet av amerikanske bomber to ganger mens hun lå ved Kure, men var fremdeles i god stand på slutten av krigen. Etter krigens opphør ble hun brukt for å transportere japanske soldater hjem frem til hun ble tatt ut av tjeneste for siste gang i august 1946. Hun gikk til opphugging i 1947.

## Kilder
Landskapsbilde

**Landskapsbilde** brukes om helhetsinntrykket av et landskap, basert på et samlet perspektiv av alle landskapselementer og opplevelsen (inkludert lukt, eventuelt støy m.v.) av kvalitetene som landskapet gir.

## Se også
*  Landskap
Naturlandskap

**Naturlandskap** brukes om landskap hvor menneskers påvirkning er liten og ubetydelig og er preget av naturlig potensiell vegetasjon. Spor etter inngrep og menneskeverk fører ikke automatisk til at karakteren av naturlandskap går tapt dersom de økologiske systemene ikke er forandret. Det er glidende overganger i graden av påvirkningen mellom naturlandskap og kulturlandskap. I naturlandskapet dominerer de naturlige landskapselementene. 

## Urlandskap
Urlandskap er et totalt urørt naturlandskap som for eksempel enkelte øde kystlandskap, høyfjellslandskap og urskoger. Større områder som kan kalles urlandskap har etterhvert blitt nesten umulig å finne i lavlandet.

## Se også
*  Landskap
*  Villmark

## Referanser
Villmark

**Villmark** og **ødemark** er begreper som brukes om villmarkspregete områder som ikke er berørt av nyere tids teknologi og fysiske inngrep (for eksempel veier, kraftutbygging), også kalt inngrepsfrie naturområder og «uberørt natur». Villmark er derfor ikke «uberørt» i snever forstand, da både kulturspor fra tidligere bruk, fangst og jakt og lignende samt tradisjonell høsting i form av beite og slått, kan være en viktig dimensjon her, og det kan være lokaliteter her som det knytter seg historiske hendelser, tro eller tradisjon til (som ellers i landskapet). For eksempel vil et høstingslandskap, det vil si et kulturlandskap, også kunne være villmarkspreget og «uberørt», fordi det ikke er berørt av nyere tekniske inngrep.

## Norge
Naturrisikoutvalget la i februar 2024 frem en rapport som anslår at det er 12&nbsp;prosent villmark i Norge.

## Se også
* Mark
* Naturlandskap
* Landskap
* Rewilding

## Referanser


## Eksterne lenker
* Miljødirektoratet: Inngrepfrie naturområder i Norge 
* Miljostatus: Inngrepsfri natur
Liste over fredede kulturmiljøer

**Kulturmiljø** er ifølge §&nbsp;2 i den norske kulturminneloven definert som «områder hvor kulturminner inngår som del av en større helhet eller sammenheng».

Kulturmiljø og -landskap utvider det romlige perspektivet på kulturminnene. Kulturmiljø gir sammenhengen eller helheten som enkeltobjektene inngår i, mens kulturlandskap gir sammenhengen mellom natur- og kulturmiljø.

Kulturmiljøer kan avgrenses på ulike geografiske størrelsesnivåer. De enkelte kulturminnene inngår i ulike sammenhenger, og kulturmiljøene er ikke entydige størrelser. De avgrenses ut fra situasjon og formål. Eksempler er helhetlige bygningsmiljøer med en klar romlig avgrensning, områder med stor tidsdybde (kulturminner fra ulike tidsperioder) og funksjonelle systemer som viser bruk av ressurser i ulike økologiske soner – fra naustet ved fjorden via gården til setra og jaktbua på fjellet.

Klart kulturbetingete, gamle biotoper, som også kan kalles «biologiske kulturminner», inngår i kulturminnebegrepet og kan derfor også inngå i kulturmiljøer. Også andre naturelementer kan inngå som del av den helhet og sammenheng kulturmiljøet utgjør, men avgrensningen av kulturmiljøet vil ta utgangspunkt i det menneskeskapte eller –påvirkete.

## Liste over fredete kulturmiljø
Dette er en liste over fredete kulturmiljø i Norge i dag. Per 2022 er det 13 fredete kulturmiljø i Norge. De seneste kulturmiljøene som har endret status fra midlertidig til permanent fredet er Levanger i Nord-Trøndelag (fredet i 2016), Ny-Hellesund i Vest-Agder (fredet i 2018) og Skudeneshavn (fredet i 2018) og Henningsvær kulturmiljø i Nordland (fredet i 2022).

## Bildegalleri

File:Havre01.jpg|Havretunet, Osterøy kommune, Hordaland. 
Fil:Utstein gard .2.jpg|Utstein gard, Rennesøy kommune, Rogaland. 
File:Neiden panorama.jpg|Neiden kulturmiljø, Sør-Varanger kommune, Finnmark. 
Fil:Kongensgruve_0606.jpg|Et gruvetog ved inngangen til Christian 7. stoll i Saggrenda, Kongsberg Sølvverk, Buskerud. 
Fil:Sogndalstrand01.JPG|Sogndalstrand, Rogaland. 
Fil:Birkelunden1.JPG|Birkelunden, Oslo. 
Fil:Sør-Gjæslingan.JPG|Sør-Gjæslingan, Nord-Trøndelag. 
Fil:Bygdøynes.jpg|Bygdøy, Oslo. 
Fil:Henningsvaer (17657843613).jpg|Henningsvær, Vågan. 



## Se også

* Kulturlandskap

## Referanser


## Eksterne lenker
* Miljøstatus i Norge: Kulturmiljøer 
* 
* Nordisk ministerråd (1999): ''Den nordiske kystkulturs særart og livskraft'' TemaNord 1999:605 – via nasjonalbiblioteket.no
Toy terrier

**Toy terrier** kan referere til flere typer små terriere:

* Engelsk toy terrier
* Silky terrier
* Yorkshire terrier
* Amerikansk rotteterrier (ikke anerkjent som egen rase av FCI)
* Russisk toy terrier (anerkjent som russisk toy av FCI)
* Toy foxterrier (ikke anerkjent som egen rase av FCI)
* Toy Manchester terrier (ikke anerkjent som egen rase av FCI og ikke samme som Manchester toy terrier)
Stein B. Hauglid

**Stein B. Hauglid** (født 27. juni 1944 i Oslo, død 12. november 2009) var en norsk samfunnsøkonom og journalist.

Han ble ansatt som journalist i *[[Dagens Næringsliv]]* i 1979. Fra 1986 og helt frem til sin død hadde han en redaktørrolle i avisen, mesteparten av tiden som politisk redaktør.

Hauglid var også forfatter av sakprosa.

## Bibliografi

* *Vi – en bok om ledere*. IJ-forlaget, Fredrikstad, 1997 (sammen med Stein Gauslaa)
* *Penger i aksjer* Aksjesparerens ABC – en veiledning for småspareren og de store investors. 1984 (Sammen med Kåre Valebrokk)

## Referanser
Stadio Nereo Rocco

**Stadio Nereo Rocco** er et fotballstadion i Trieste, Italia. Arenaen blir brukt av Serie B-laget Triestina, og har en kapasitet på 32 454. Byggingen startet i 1987 og arenaen åpnet i 1992.

## Eksterne lenker
* ''triestinacalcio.it''
Black and tan terrier

**Black and tan terrier** (av eng. *Old English Black and Tan Terrier*) er en nå utdødd britisk terriertype som er kjent fra beskrivelser tilbake til 1500-tallet. Typen fantes, til tross for navnet, i flere fargevarianter, og var dessuten svært variert i størrelse. En gren av denne terriertypen ble ført inn i stambokregisteret til The Kennel Club som Welsh terrier. Black and tan terrier regnes ellers som progenitor for en rekke terriere, som for eksempel Manchester terrier.
Surf’s Up

:*For albumet eller sangen med samme navn, se [[Surf's Up (album)]] eller [[Surf's Up (sang)]]*

***Surf's Up*** er en amerikansk Oscar-nominert data-animasjonsfilm og fiktiv dokumentar fra 2007 produsert av Sony Pictures Animation.

## Handling
Den unge «pingvinsurfer» ved navn **Cody Maverick** fra Frøsericia i Antarktis, drømmer om å bli en like god surfer som sitt idol Big Z. Filmen skal forestille en dokumentar som følger Cody i en tid. En dag får han endelig sjansen til å komme til *Big Z Memorial Surf Of* på Pen-Gu Island. Han blir oppdaget av den stressede talentspeideren Mikey som seiler på en hval. Cody klarer å komme opp på hvalen og der møter han Chicken Joe, som straks blir vennen hans. På øya finner Cody ut av at Z døde engang i en surfulykke, og at surferen Tank Evans overtok hans plass som mester. Og nå vil Cody surfe mot ham og vinne. Cody får også mange andre venner, blant andre hunpingvinen Lani og Fesser som har en stor hemmelighet.

## Medvirkende
### Engelske stemmer
* Shia LaBeouf – Cody Maverick
* Jeff Bridges – Big Z 
* Zooey Deschanel – Lani 
* Jon Heder – Chicken Joe 
* Mario Cantone – Mikey 
* James Woods – Reggie 
* Diedrich Bader – Tank Evans 
* Dana Belben – Edna Maverick 
* Brian Posehn – Glen Maverick 
* Sal Masekela – SPEN journalist

### Norske stemmer
* Scott Maurstad – Cody Maverick
* Bjørn Are Rognlid – Big Z
* Stine Buer – Lani
* Dennis Storhøi – Reggie
* Håvard Bakke – Kylling Joe
* Simen Sand – Mikey
* Anders T. Andersen – Tank Evans
* Rigmor Galtung
* Dag Erik Pedersen
* Jon Erling Wevling

## Eksterne lenker
* 
* 
* 
* 
* ''Surf's Up''  på disneyscreencaps.com
Innherred Basketballklubb

**Innherred Basketballklubb** (IBBK) (stiftet 23. mars 2007) er en basketballklubb med nedslagsområde i Levanger og Verdal kommune

## Historikk
Klubben ble stiftet 23. mars 2007 av , tidligere basketballspiller for Harstad Vikings og Centrum Tigers, da som én av tre klubber i tidligere Nord-Trøndelag, i tillegg til Steinkjer og Stjørdal.

Innherred Basketballklubb stilte tidligere med et aktivt elitelag for menn, som under 2015/16-sesongen spilte i 2. divisjon. De siste årene har klubben kun hatt aldersbestemte lag.

## Eksterne lenker
* Innherred Basketballklubb – Norges Idrettsforbund
*